|  |  |  |  |
| --- | --- | --- | --- |
| **A tantárgy megnevezése** | | **Kód** | **Kreditszám:** |
| Idegen nyelv - német | | LMB\_TD108G4 | 4 |
| **A tantárgyért felelős szervezeti egység** | | **A kurzus jellege** | **Kontaktóraszám:** |
| EKF BTK Történelemtudományi Intézet | | Szeminárium | 60 |
| **Előfeltételek** | | **Az értékelés formája** |  |
| Középfokú v. alapfokú német nyelvi ismeretek | | Gyakorlati jegy |  |
| **Cél:**  A kurzus célja, hogy a már előzetesen német nyelvi tanulmányokat folytató történelem szakos hallgatók német nyelvi és kulturális ismereteit bővítse és elmélyítse, fejlessze írásbeli kifejezőkészségüket és kommunikációs készségüket, valamint felkészítse őket a német nyelvű szakszövegek olvasására, fordítására.  **Tartalom:**  A német nyelvtan áttekintésével indul az intenzív nyelvfejlesztő kurzus. Gyakorló feladatsorok megoldásával javítjuk a nyelvhelyességet, fejlesztjük a szövegértést, számos aktuális témakörben bővítjük a szókincset.  A hétköznapi élet témaköreinek feldolgozása során kiemelt hangsúlyt kap a szóbeli és írásbeli kifejezőkészség fejlesztése. A hallgatók legyenek képesek általános és specifikus – pl. kulturális jellegű – témakörökben is folyékonyan és nyelvileg helyesen megnyilvánulni, illetve beszédszándékaikat egyértelműen kifejezni. A kurzus során elsajátítják a különböző kommunikációs stratégiák megfelelő alkalmazását, különös tekintettel a vitakészség és a különböző érvelési technikák fejlesztésére. A hallgatók az elektronikusan hozzáférhető német nyelvű napilapokból, folyóiratokból válogatott cikkek olvasásával, fordításával és értelmezésével gyakorolják a szövegértés, fordítás, tömörítés technikáját.  A tematikus szókincsbővítés mellett megalapozzuk a német történelemtudományi szakszókincset. Ezt elsősorban kulturális és történelmi tárgyú – pl. évfordulók kapcsán megjelent – cikkek olvasásával és feldolgozásával érjük el.  Német nyelvű kultúrtörténeti és országismereti – különösen a német nyelvterület történelmi emlékhelyeit bemutató – filmek közös megtekintésével és megbeszélésével a hallás utáni értést fejlesztjük, valamint bővítjük a kulturális ismereteket és a szókincset. (2 alkalommal)  **Módszerek:** Feladatsorok megoldása, csoportmunka,projektor használata, német országismereti és kultúrtörténeti filmek közös megtekintése, német nyelvű sajtófigyelés történész szemmel, nyomtatott és elektronikus formátumban hozzáférhető napi sajtó olvasása és feldolgozása műhelymunka keretében.  **Követelmények, a tanegység teljesítésének feltételei:**  Aktív szemináriumi munka – kommunikációs stratégiák sikeres alkalmazása  Két zárthelyi dolgozat – nyelvhelyesség, szókincs, szövegértés, fordítás ellenőrzésére | | |
| **Kötelező olvasmányok:**   1. Albert Daniels - Stefanie Dengler – Christian Estermann – Renate Köhl-Kuhn –Ilse Sander – Ulrike Tallowitz: *Mittelpunkt B2. Deutsch als Fremdsprache für Fortgeschrittene*. Ernst Klett Verlag 2007 2. Albert Daniels - Stefanie Dengler – Christian Estermann – Renate Köhl-Kuhn –Ilse Sander – Ulrike Tallowitz: *Mittelpunkt C1. Deutsch als Fremdsprache für Fortgeschrittene*. Ernst Klett Verlag 2007 3. <http://www.faz.net/s/homepage.htm> (Fankfurter Allgemeine Zeitung) 4. <http://www.sueddeutsche.de/> (Süddeutsche Zeitung)   **Ajánlott irodalom:**   1. Hall, Karin/Scheiner, Barbara: *Übungsgrammatik für Fortgeschrittene*. Deutsch als Fremdsprache. Ismaning: Max Hueber 2001. 2. Buscha, Joachim/Freudenberg-Findeisen, Renate/Forstreuter, Eike/Koch, Hermann/ Kuntzsch, Lutz: *Grammatik in Feldern*. Ein Lehr- und Übungsbuch für Fortgeschrittene. Ismaning: Verlag für Deutsch 2001. 3. Bayer, Erich: *Wörterbuch zur Geschichte: Begriffe und Fachausdrücke*. Stuttgart: Kröners 1980. | | |
| **Tantárgyfelelős:** Nagy Rita  **Oktató:** Nagy Rita | | |